DA: Oud-Prasa-hoof moet 350%-verhoging terugbetaal | Maroela Media
Collins Letsoalo (Foto verskaf deur Untu)
Die Demokratiese Alliansie (DA) wil by Blade Nzimande, minister van vervoer, eis dat die voormalige waarnemende uitvoerende groepshoof van die Passasierspooragentskap van Suid-Afrika (Prasa) "elke sent" van sy 350%-salarisverhoging met rente terugbetaal.
Dit kom ná 'n omstredenheid oor sy vergoedingspakket waar Collins Letsoalo daarvan beskuldig is dat hy sy salaris met 350% verhoog het van R1,3 miljoen tot R5,9 miljoen. Hy het ook 'n chauffeur en 'n maatskappy-selfoon met onbeperkte oproepe geëis, net soos sy voormalige baas, Lucky Montana.
Letsoalo is in Februarie verlede jaar met onmiddellike effek afgedank ná 'n eenparige besluit deur die raad.
Die DA sê dié eis kom nadat Kimi Makwetu, die ouditeur-generaal (OG), bevind het Letsoalo was nie geregtig op die 350%-verhoging nie.
"Die DA vind dit belaglik dat so 'n groot [bedrag] aan een individu toegedeel is wanneer dit gekanaliseer kon word om die roerlose toestand van die beleërde entiteit vas te stel. Dit is 'n alombekende skandaal dat Prasa struikel onder die gewig van skuld," het Manny de Freitas, woordvoerder van die DA, gesê.
De Freitas sê Nzimande moet daarom verseker dat Letsoalo, wat steeds 'n lid van die Prasa-raad is, die geld terugbetaal.
Die DA voer nog sedert die begin van Prasa se probleme aan dat dié spooragentskap struikel omdat die ANC die onderneming as't ware as 'n spaarvarkie gebruik het en steeds gebruik. De Freitas sê die ANC het boonop nog al die jare ANC-lede by die agentskap aangestel wat nie 'n "dooie duit vir hul mede-Suid-Afrikaners voel nie".
De Freitas sê dit is nou in Nzimande se mag om 'n dissiplinêre proses en -ondersoek na Letsoalo van stapel te stuur om vas te stel hoe hy só 'n verhoging aan homself kon toeken.
"Terwyl miljoene Suid-Afrikaners onder 'n gebroke spoorstelsel ly, spandeer Prasa en opeenvolgende ministers hul tyd om blatante korrupsie te bedek. Die DA sal nie 'n situasie toelaat waar miljoene mense verskriklike diens van Metrorail moet verduur terwyl die ministers en Prasa-bestuurders nie aanspreeklikheid aanvaar nie."
Collins Letsoalo DA Prasa
Die goeie ou dae . . . https://www.youtube.com/watch?v=4W2YNrYS9uc
Ek weet nie waarom daar nie op amptenare wat geskors/afgedank of self bedank weens kurrupsie, geldwassery ens. se pensioen nie. Die fasiliteit is daar, gebruik dit.
So ry die trein, so ry die trein… Suid Afrika se soustrein!
ELKE parlementslid van die DA kry R1. 3miljoen PER JAAR, plus 'n luukse motor, plus 'n vet petroltoelae, plus 'n vet onthaaltoelae, plus verniet vlieg. So die DA is eintlik LAASTE om te kla oor hierdie man se salarisverhogings.
Genade, dit gaan darem maar lekker. Demand en gooi speelgoed uit die kot. En kry net. Korrupsie, grou een korrupte uit en 100 ander begin weer.